CELEX: 62020TA0095
Language: et
Date: 2021-09-15 00:00:00
Title: Kohtuasi T-95/20: Üldkohtu 15. septembri 2021. aasta otsus – Kazembe Musonda versus nõukogu (Välis- ja julgeolekupoliitika – Piiravad meetmed seoses olukorraga Kongo Demokraatlikus Vabariigis – Rahaliste vahendite külmutamine – Liikmesriikide territooriumile lubamise piirang – Hageja nime jätmine puudutatud isikute nimekirjadesse – Põhjendamiskohustus – Õigus olla ära kuulatud – Nimekirjadesse kandmise ja sinna jätmise põhjendatuse tõendamine – Ilmne hindamisviga – Piiravate meetmete võtmise aluseks olnud faktiliste ja õiguslike asjaolude püsimine – Õigus era- ja perekonnaelu austamisele – Süütuse presumptsioon – Proportsionaalsus – Õigusvastasuse vastuväide)

8.11.2021   
            
            
               ET
            
            
               Euroopa Liidu Teataja
            
            
               C 452/25
            
         
      Üldkohtu 15. septembri 2021. aasta otsus – Kazembe Musonda versus nõukogu
      (Kohtuasi T-95/20) (1)
      
      (Välis- ja julgeolekupoliitika - Piiravad meetmed seoses olukorraga Kongo Demokraatlikus Vabariigis - Rahaliste vahendite külmutamine - Liikmesriikide territooriumile lubamise piirang - Hageja nime jätmine puudutatud isikute nimekirjadesse - Põhjendamiskohustus - Õigus olla ära kuulatud - Nimekirjadesse kandmise ja sinna jätmise põhjendatuse tõendamine - Ilmne hindamisviga - Piiravate meetmete võtmise aluseks olnud faktiliste ja õiguslike asjaolude püsimine - Õigus era- ja perekonnaelu austamisele - Süütuse presumptsioon - Proportsionaalsus - Õigusvastasuse vastuväide)
      (2021/C 452/26)
      Kohtumenetluse keel: prantsuse
      
         Pooled
      
      
         Hageja: Jean-Claude Kazembe Musonda (Lubumbashi, Kongo Demokraatlik Vabariik) (esindajad: advokaadid T. Bontinck, P. De Wolf, A. Guillerme ja T. Payan)
      
         Kostja: Euroopa Liidu Nõukogu (esindajad: J.-P. Hix ja S. Lejeune)
      
         Ese
      
      ELTL artikli 263 alusel esitatud nõue tühistada esiteks nõukogu 9. detsembri 2019. aasta otsus (ÜVJP) 2019/2109, millega muudetakse otsust 2010/788/ÜVJP, mis käsitleb Kongo Demokraatliku Vabariigi vastu (ELT 2019, L 318, lk 134), ja teiseks nõukogu 9. detsembri 2019. aasta rakendusmäärus (EL) 2019/2101 millega rakendatakse määruse (EÜ) nr 1183/2005 (millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud) artiklit 9 (ELT 2019, L 318, lk 1), osas, milles need aktid puudutavad hagejat.
      
         Resolutsioon
      
      
                  1.
               
               
                  Jätta hagi rahuldamata.
               
            
                  2.
               
               
                  Mõista kohtukulud välja Jean-Claude Kazembe Musondalt.
               
            
         (1)  ELT C 129, 20.4.2020.